**Cheryl Strayed** (alk. Nyland; s. 17. syyskuuta 1968 Spangler, Pennsylvania) on yhdysvaltalainen kirjailija ja kolumnisti. Hänet tunnetaan muun muassa muistelmateoksestaan *Wild: From Lost to Found on the Pacific Crest Trail*. Teos on julkaistu suomeksi nimellä *Villi vaellus*.

Ura
---

Strayedin esikoisromaani *Torch* julkaistiin helmikuussa 2006 ja se sai myönteisen vastaanoton. *Torch* oli ehdolla Great Lakes Book Award -palkinnon saajaksi ja sanomalehti *The Oregonian* valitsi sen yhdeksi vuoden 2006 kymmenestä parhaasta kirjasta, joiden kirjoittaja tulee Yhdysvaltain luoteisosasta (Pacific Northwest).

Strayedin toinen kirja, muistelmateos *Wild: From Lost to Found on the Pacific Crest Trail* julkaistiin Yhdysvalloissa 20. maaliskuuta 2012. Julkaisija oli Alfred A. Knopf. Teos on käännetty yli 40 kielelle. Viikko julkaisunsa jälkeen *Wild* debytoi sijalla seitsemän New York Timesin bestseller-listalla kovakantisten ei-kuvitteellisten teosten sarjassa. Kesäkuussa 2012 Oprah Winfrey ilmoitti, että *Wild* on hänen uuden kirjakerhonsa ensimmäinen valinta. Heinäkuussa *Wild* nousi ensimmäiselle sijalle New York Timesin bestsellerien listalla ja pysyi siellä seitsemän perättäistä viikkoa.

*Wild* perustuu Strayedin omiin kokemuksiin hänen vaellukseltaan Pacific Crest Trail -reitillä. Strayed käveli reittiä sadan vuorokauden verran vuonna 1995. *Wildista* tehtiin saman niminen elokuva vuonna 2014. Jean-Marc Valléen ohjaaman elokuvan pääosassa, Cheryl Straeydin roolissa, on Reese Witherspoon.

Heinäkuussa 2012 Vintage Books julkaisi Strayedin kolmannen kirjan: *Tiny Beautiful Things: Advice on Love and Life from Dear Sugar*. Kirja debytoi New York Timesin bestseller-listan elämäntaitoteosten kategoriassa sijalla 5 ja sitä on julkaistu myös muissa maissa. *Tiny Beautiful Things: Advice on Love and Life from Dear Sugar* on valikoitu kokoelma Strayedin suosituista kolumneista "Dear Sugar", joita hän kirjoitti vuosina 2010–2012.
Strayedin neljäs kirja, *Brave Enough* julkaistiin Yhdysvalloissa 27. lokakuuta 2015 julkaisijanaan Alfred A. Knopf. Se debytoi *New York Timesin* bestseller-listan elämäntaitokirjojen kategoriassa sijalla 10.

Yksityiselämä
-------------

Cheryl Strayedin vanhemmat olivat Barbara Anne "Bobbi" (o.s. Young; 1945–1991) ja Ronald Nyland. Perhe muutti Pennsylvaniasta Minnesotaan, Chaskan pikkukaupunkiin. Vanhempiensa erottua Cheryl Strayed muutti äitinsä, isäpuolensa ja kahden sisaruksensa kanssa Aitkin Countyyn. High Schoolin jälkeen Strayed opiskeli Minnesotan yliopistossa. Sittemmin hän opiskeli Syracusen yliopistossa kirjoittamista. Strayed avioitui Marco Littigin kanssa 1988, liitto päättyi eroon 1995. Vuonna 1999 Strayed avioitui dokumentaristi Brian Lindstromin kanssa; pariskunnalle syntyi kaksi lasta.

Bibliografia
------------

* Strayed, Cheryl (2006). Torch, Houghton Mifflin Harcourt, 336 sivua. ISBN 978-0618472178
* Strayed, Cheryl (2012). Wild: From Lost to Found on the Pacific Crest Trail, Knopf, 336 sivua. ISBN 978-0307592736
* Strayed, Cheryl (2012). Tiny Beautiful Things: Advice on Love and Life from Dear Sugar, Vintage Books, 368 sivua. ISBN 978-0307949332
* Strayed, Cheryl (2012). Torch, reissue with new introduction by the author, Vintage Contemporaries, 432 sivua. ISBN 978-0345805614
* Strayed, Cheryl (2015). Brave Enough, Knopf, 160 sivua. ISBN 978-1101946909

Lähteet
-------

1. ↑  Cheryl Strayed - Villi vaellus *Like.fi*. LIKE KUSTANNUS OY ♦ LIKE PUBLISHING LTD. Viitattu 21.7.2016. (suomeksi)
2. ↑  Gottlieb, Lori: Mother, Brace Yourself *Nytimes.com*. Viitattu 21.7.2016. (englanniksi)
3. ↑  Gottlieb, Lori: Top Ten Northwest.  *The Oregonian*, 31.12.2006.
4. ↑  Taylor, Ihsan: Best Sellers – The New York Times.  *Nytimes.com*, 15.7.2012. Artikkelin verkkoversio.
5. ↑  Korhonen, Marko: Villin pitkälle vaellukselle *Erälehti*.  2.2.2015. Viitattu 7.8.2016. (suomeksi)

Aiheesta muualla
----------------

* Viralliset sivut

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Muut | 
* Europeana
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Cheryl Strayed